CELEX: 62011TJ0316
Language: sk
Date: 2011-09-16
Title: Rozsudok Všeobecného súdu (piata komora) zo 16. septembra 2011. # Mathieu Kadio Morokro proti Rada Európskej únie. # Spoločná zahraničná a bezpečnostná politika - Obmedzujúce opatrenia prijaté vzhľadom na situáciu na Pobreží Slonoviny - Zmrazenie finančných prostriedkov - Povinnosť odôvodnenia. # Vec T-316/11.

Rozsudok Všeobecného súdu (piata komora) zo 16. septembra 2011 – Kadio Morokro/Rada
      (vec T‑316/11)
      „Spoločná zahraničná a bezpečnostná politika – Obmedzujúce opatrenia prijaté vzhľadom na situáciu na Pobreží Slonoviny – Zmrazenie finančných prostriedkov – Povinnosť odôvodnenia“
      1.                     Akty inštitúcií – Odôvodnenie – Povinnosť – Rozsah – Nariadenie, ktorým sa ukladajú určité osobitné obmedzujúce opatrenia
            namierené proti určitým osobám a subjektom v dôsledku situácie na Pobreží Slonoviny, a rozhodnutie, ktorým sa obnovujú tieto
            opatrenia – Minimálne požiadavky (článok 296 ZFEÚ; nariadenie Rady č. 560/2005, zmenené a doplnené nariadením č. 330/2011,
            príloha I A; rozhodnutie Rady 2010/656, zmenené a doplnené rozhodnutím 2011/221, príloha II) (pozri body 20 – 26, 29, 30,
            32)
      2.                     Akty inštitúcií – Odôvodnenie – Povinnosť – Rozsah – Nariadenie, ktorým sa ukladajú určité osobitné obmedzujúce opatrenia
            namierené proti určitým osobám a subjektom v dôsledku situácie na Pobreží Slonoviny, a rozhodnutie, ktorým sa obnovujú tieto
            opatrenia – Náprava nedostatku odôvodnenia počas sporového konania – Podmienky – Výnimočné okolnosti (článok 296 ZFEÚ; nariadenie
            Rady č. 560/2005, zmenené a doplnené nariadením č. 330/2011, príloha I A; rozhodnutie Rady 2010/656, zmenené a doplnené rozhodnutím
            2011/221, príloha II) (pozri body 34, 35)
      3.                     Žaloba o neplatnosť – Zrušujúci rozsudok – Účinky – Čiastočné zrušenie nariadenia, ktorým sa ukladajú určité osobitné obmedzujúce
            opatrenia namierené proti určitým osobám a subjektom v dôsledku situácie na Pobreží Slonoviny, a rozhodnutia, ktorým sa obnovujú
            tieto opatrenia – Nadobudnutie účinnosti rozhodnutia o zrušení nariadenia od uplynutia lehoty na podanie odvolania alebo od
            jeho zamietnutia – Uplatnenie tejto lehoty na nadobudnutie účinnosti zrušenia rozhodnutia (článok 264 druhý odsek ZFEÚ a článok
            280 ZFEÚ; Štatút Súdneho dvora, článok 56 prvý odsek a článok 60 druhý odsek, nariadenie Rady č. 560/2005, zmenené a doplnené
            nariadením č. 330/2011; rozhodnutie Rady 2010/656, zmenené a doplnené rozhodnutím 2011/221) (pozri body 38, 39)
      Predmet
      
         
               Návrh na zrušenie jednak rozhodnutia Rady 2011/221/SZBP zo 6. apríla 2011, ktorým sa mení a dopĺňa rozhodnutie 2010/656/SZBP,
                  ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 93, s. 20), a jednak nariadenia Rady (EÚ) č. 330/2011
                  zo 6. apríla 2011, ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia
                  namierené proti určitým osobám a subjektom v dôsledku situácie na Pobreží Slonoviny (Ú. v. EÚ L 93, s. 10), v rozsahu, v akom
                  sa týkajú žalobcu
               
            Výrok
      
         
                  1.
               
               
                  
               
               
                  	Rozhodnutie Rady 2011/221/SZBP zo 6. apríla 2011, ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce
                     opatrenia voči Pobrežiu Slonoviny, a nariadenie Rady (EÚ) č. 330/2011 zo 6. apríla 2011, ktorým sa mení a dopĺňa nariadenie
                     (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku
                     situácie na Pobreží Slonoviny, sa zrušujú v rozsahu, v akom sa týkajú Mathieua Kadia Morokra.
                  
               
            
         
                  2.
               
               
                  
               
               
                  	Rozhodnutie 2011/221 je účinné voči M. Kadiovi Morokrovi až do nadobudnutia účinnosti zrušenia nariadenia č. 330/2011.
               
            
         
                  3.
               
               
                  
               
               
                  	Rada Európskej únie znáša svoje vlastné trovy konania a je povinná nahradiť trovy konania, ktoré vznikli M. Kadiovi Morokrovi.